Petter Amundsen

Petter Amundsen (født 1962) er en norsk organist og omtales ofte som amatørkryptograf. 

Amundsen er kjent for hypoteser om William Shakespeare, blant annet at Francis Bacon, sammen med sin nevø Henry Neville og det hemmelige brorskapet rosenkorsordenen er den egentlige forfatter av Shakespeares verker, hvilket fikk bred omtale i et program på NRK.

Amundsen stilte som kandidat (andre plass på liste) til Stortingsvalget 2017 i Akershus og Oslo for partiet Alliansen. Han meldte seg ut av partiet før valget i 2017 på grunn av det han mener er rasisme i partiet, og han stemte selv Høyre. Amundsen har før dette også stilt som kandidat for Miljøpartiet De Grønne.

TV- og filmproduksjon 
I 2009 kom TV-serien Shakespeares skjulte koder ut. Serien besto av fire episoder og omhandler det samme som boken. Her ble seerne med Amundsen til øya Oak Island. Den britiske Shakespeare-eksperten Stanley Wells kalte Amundsens teori for en «intellektuell lek». Den 13. april 2012 hadde ytterligere en film om Petter Amundsens hypoteser, Shakespeares skjulte sannhet, premiere i en rekke norske byer.

Utgivelser 
I et samarbeid med forfatter Erlend Loe ga Amundsen i 2006 ut boken Organisten. I boken står det om Amundsens kodefunn, teknikker og fremgangsmåter. 

I 2012 ble det utgitt e-bok skrevet av Amundsen, Oak Island and the Treasure Map in Shakespeare.

2015 - Slank.iSofa. Hvordan bli slank og sunn uten mas.

2017 - Jakten på Selandergården, en vandring i Tordivelen flyr i skumringens rike.

Referanser

Eksterne lenker 
  Aftenposten: «Derfor er jeg kristen» besøkt 12.10.2018
  Dagbladet: «Hevder han har funnet løsningen på Shakespeare-gåten» besøkt 20.06.2013
  NRK: «Organisten»  besøkt 20.06.2013
  NRK: «Ein fantastisk historie» besøkt 20.06.2013
  NRK: «Skeptiske til Shakespeare-teori» besøkt 20.06.2013
  TankeKrim: Shakespeare Koder, Økonomi, Politikk og om partiet Aliansen
  TankeKrim: Bitcoin, HashGraph og Inflasjon
  Podcasten uten navn: Petter Amundsen med sin utrolige historie om en skatt som kan starte ww3

Norske organister
Konspirasjonsteorier
Fødsler i 1962